Божидар Делић (Петровац, код Ђаковице, 8. јануар 1956) је српски политичар, пензионисани генерал-мајор Војске Србије и Црне Горе, потпредседник Народне скупштине Републике Србије (2007-2012), некадашњи члан Српске радикалне странке (2006-2008, 2011-2020) и Српске напредне странке (2008-2011). Учествовао је у рату у Хрватској (1991-1992), обављао дужност начелника штаба 715. моторизоване бригаде Војске Републике Српске у време рата у Босни и Херцеговини, команданта 549. механизоване бригаде Војске Југославије (1995-1999) током рата на Косову и Метохији, а потом команданта Београдског корпуса.